NÁRODNÁ RADA SLOVENSKEJ REPUBLIKY

IV. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu: 1792/2009

**1255a**

**S p r á v a**

**Výboru Národnej rady Slovenskej republiky pre financie, rozpočet a menu o výsledku prerokovania návrhu rozpočtu Exportno-importnej banky Slovenskej republiky na rok 2010 (tlač 1255)**

**I.**

Výbor Národnej rady Slovenskej republiky pre financie, rozpočet a menu, ako gestorský výbor, podáva Národnej rade Slovenskej republiky podľa § 31 ods. 1 zákona č. 80/1997 Z. z. o Exportno-importnej banke SR v znení neskorších predpisov túto správu výboru o prerokovaní vyššie uvedeného návrhu rozpočtu.

Predseda Národnej rady Slovenskej republiky svojim rozhodnutím č.1288 z 2. októbra 2009 pridelil návrh rozpočtu Exportno-importnej banky Slovenskej republiky na rok 2010 (tlač 1255) na prerokovanie Výboru NR SR pre financie, rozpočet a menu.

Zároveň určil Výbor NR SR pre financie, rozpočet a menu ako gestorský výbor, ktorý pripraví správu o výsledku prerokovania uvedeného návrhu vo výbore.

**II.**

Výbor Národnej rady Slovenskej republiky pre financie, rozpočet a menu uznesením

č. 581 zo 14. októbra 2009 súhlasil s uvedeným návrhom rozpočtu, ktorý vykazuje :

**výnosy vo výške 31 371 tis. EUR**

**náklady vo výške 30 454 tis. EUR**

Zároveň  odporučil Národnej rade Slovenskej republiky tento návrh rozpočtu **schváliť.**

Výbor Národnej rady Slovenskej republiky pre financie, rozpočet a menu schválil svojim uznesením č. 607 z 20. októbra 2009 aj správu výboru.

Navrhol Národnej rade Slovenskej republiky

podľa § 26 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

**vysloviť súhlas**

aby gen. riaditeľ Exportno-importnej banky Slovenskej republiky **Igor Lichnovský** mohol uviesť Návrh rozpočtu Exportno-importnej banky Slovenskej republiky na rok 2010 na schôdzi Národnej rady Slovenskej republiky;

Určil poslanca **Ivána Farkasa** za spravodajcu výboru.

Výbor ho poveril

* predniesť správu výboru na schôdzi Národnej rady Slovenskej republiky;
* navrhnúť Národnej rade Slovenskej republiky postup pri hlasovaní

Návrh na uznesenie Národnej rady Slovenskej republiky je prílohou tejto správy.

Bratislava 20. októbra 2009

**Jozef B u r i a n, v.r.**

**predseda**

**Výboru NR SR pre financie, rozpočet a menu**

Národná rada slovenskej republiky

**IV. volebné obdobie**

**––––––––––––––––––––––––––––––––––––––––––––––––––––––––––––––––––––––––––––––**

K číslu: 1792/2009

# Návrh

**Uznesenie**

**Národnej rady Slovenskej republiky**

zo dňa .......októbra 2009

k návrhu rozpočtu Exportno-importnej banky Slovenskej republiky na rok 2010 (tlač 1255)

**Národná rada Slovenskej republiky**

**s ú h l a s í**

s návrhom rozpočtu Exportno-importnej banky Slovenskej republiky na rok 2010, ktorý rozpočtuje:

**výnosy vo výške 31 371 tis. EUR**

**náklady vo výške 30 454 tis. EUR**